# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **LASZLO-CONSTR S.R.L**, cu sediul în Str. PRINCIPALA, Nr. 17/A, Morăreni, Judetul Harghita, ...., înregistrată la APM Harghita cu nr. 1767/22.02.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului ANPM/APM decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 04.05.2016, că proiectul **“Exploatarea agregatelor minerale din albia râului Târnava-Mare la Secuieni”** propus a fi amplasat în extravilanul comunei Secuieni, sat Bodogaia, f.nr., nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. a) proiecte de dezvoltare a unităţilor industriale, coroborat cu pct. 13 lit.a;
2. Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2010 :
3. **Caracteristicile proiectului:**

*a) mărimea proiectului*: Prin investitia propusa – de expoloatare a agregatelor minerale din albia minora a raului Tarnava Mare – se va realiza recalibrarea si decolmatarea albiei raului Tarnava Mare, totodata se va crea o sursa de materie prima pentru producerea sorturilor de nisip si pietris spalat, pentru construcţii.

Perimetrul de exploatare “Secuieni Groapa” propus se situeaza pe teritoriul administrativ al comunei Secuieni, in extravilanul localitatii, in albia minora a raului Tarnava Mare, sub forma unor insule (2 insule catre malul stang) si plaje (2 plaje pe malul stang si 1 plaja pe malul drept). Terenul pe care se va desfasura activitatea de exploatare a nisipului si pietrisului va avea suprafata totala de de 10 454 mp, iar rezervele de agregate minerale au fost evaluate la o cantitate de 6 043 mc, cu grosimea medie de 0.7 m. Terenul este proprietatea publica a statului si se afla in administrarea A.N. Apele Romane – Administratia Bazinala de Apa Mures, fiind inchiriat de catre titular prin Contractul de inchiriere nr. 3112/2014 in vederea exploatarii punctiforme a agregatelor minerale.

Metoda de exploatare aplicata va fi in fasii longitudinale cu latimea de 3-4 m, executate mecanizat, din aval spre amonte si dinspre firul apei spre mal, fara a afecta stabilitatea malurilor. Adancimea de extractie va fi de max. 1.7 m, fara a cobora sub cota talvegului actual si se vor pastra pilieri de siguranta de min. 5 m fata de ambele maluri, considerat de la baza taluzului malului. Totodata se va urmari ca panta taluzului la finalizarea exploatarii sa fie de 1:1,5 si sa se realizeze o racordare corespunzatoare a malurilor cu zonele aval-amonte ale exploatarii. Materialul excavat se va incarca direct in mijloacele de transport si se va transporta la punctul de lucru al beneficiarului, la cca. 800 m distanta de amplasament, in vederea prelucrarii prin concasare-spalare-sortare.

Nu se vor crea gropi sau praguri in profil longitudinal sau transversal, care ar impiedica scurgerea normala a apei si ar duce la degradarea rezervelor datorita colmatarii.

Nu se vor infiinta si utiliza depozite intermediare de nisip si pietris in albia minora a raului, acestea putandu-se constitui obstacole in curgerea apei.

Nu se vor executa nici alte lucrari de barare a albiei sau orice alte lucrari transversale pe cursul de apa, care sa impiedice curgerea libera a apei.

b) Cumularea cu alte proiecte: *nu este cazul*

c) Utilizarea resurselor naturale: *resursa minerală regenerabilă, depuneri aluvionare.*

d) Producţia de deşeuri: *nu este cazul.*

e) Emisii poluante, inclusiv zgomotul şi alte surse de disconfort: *utilizarea echipamentelor generatoare de zgomot în extravilan, la distanţă considerabilă de zona de locuit, nu reprezintă o sursă generatoare de disconfort.*

6. Riscul de accident, ţinându-se seama în special de substanţele şi de tehnologie utilizate: *- Se vor lua măsuri pentru evitarea scurgerilor de carburanţi şi uleiuri minerale din utilaje şi mijloace de transport..*

**2.** **Localizarea proiectului**:

*2.1. utilizarea existentă a terenului:* albia minora a raului Tarnava Mare, care se va recalibra si decolmata în extravilanul comunei Secuieni.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: depuneri aluvionare relative abundente în albia minoră a râului Târnava Mare din zona proiectului,

2.3. *capacitatea de absorbţie a mediului, cu atenţie deosebită pentru:*

a) *zonele umede*: nu este cazul,

b) *zonele costiere*: nu este cazul,

c) *zonele montane şi cele împădurite*: nu este cazul,

d) *parcurile şi rezervaţiile naturale:* nu este cazul,

e) *ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc*.: albia minora a raului Tarnava Mare, limitele perimetrului de exploatare, cotele minime si maxime ale excavatiilor, tehnologia de executie a lucrarilor sunt reglementate prin Avizul de gospodarire a apelor nr. 84/07.04.2015 emis de ABA Mureş,

f) *zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică*: Perimetrul de exploatare propus se afla in aria de conservare speciala sit Natura 2000 ROSCI0383 “Raul Tarnava Mare intre Odorheiu-Secuiesc si Vanatori”,

g) *ariile în care standardele de calitate a mediului stabilite de legislaţie au fost deja depăşite*: nu este cazul,

h) *ariile dens populate*: nu este cazul,

i) *peisajele cu semnificaţie istorică, culturală şi arheologică*: nu este cazul.

**3. Caracteristicile impactului potenţial:**

a) *extinderea impactului: aria geografică şi numărul persoanelor afectate*: prin realizarea proiectului pot fi afectate negativ membrii AVPS (pescari),

b) *natura transfrontieră a impactului*: nu este cazul

c) *mărimea şi complexitatea impactului*:

*-*în perioada realizării proiectului, implicit a funcţionării*: impact minor poate fi generat de exploatarea şi de transportul materialelor.*

d) *probabilitatea impactului*: medie,

e) *durata, frecvenţa şi reversibilitatea impactului*: impactul minor este pe termen scurt, nu rezultă impact remanent.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului)

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului (suprafaţa 1,14 ha) se află în aria specială de conservare ROSCI0383 „Râul Târnava Mare între Odorheiu Secuiesc şi Vânători”.
2. amplasamentul proiectului constituie 0,3% din suprafaţa sitului Natura2000
3. amplasamentul proiectului constituie habitate prielnice ale speciilor prioritare enumerate în Formularul Standard Natura 2000 pentru ROSCI0383 „Râul Târnava Mare între Odorheiu Secuiesc şi Vânători” (mai ales speciilor de peşti: mreană vânătă - *Barbus meridionalis petényi*, petrocul - *Gobio kessleri* şi ale speciilor de amfibieni în zona malurilor).
4. proiectul ar putea afecta în mod nesemnificativ, temporar, fără impact remanent aria naturală protejată, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse.

**Măsurile de reducere prezentate :**

1. lucrările de exploatare respectă perioadele de prohibiţie ale peştilor (în 2016 este perioada dintre 10 aprilie-8 iunie)

**Condiţiile de realizare a proiectului:**

1. este interzisă tăierea arborilor de-a lungul malurilor
2. respectarea perioadelor prin Ordinul privind stabilirea perioadelor şi zonelor de prohibiţie a pescuitului, precum şi a zonelor de protecţie a resurselor acvatice vii stabilite în fiecare an de către MADR şi MMAP
3. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

1. Pentru realizarea proiectului de exploatare a resurselor minerale aveti obligatia de a solicita si de a obtine autorizatia de mediu. Documentatia va fi intocmita conform prevederilor Ordinului M.M.D.D. nr. 1798/2007.
2. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare ţi anterior emiterii aprobării de dezvoltare, respective autoritatea competent emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare în conformitate cu prevederile art. 39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**ing. DOMOKOS László József**

**Şef serviciu**

**ing. LÁSZLÓ Anna**

**Întocmit,**

BARTALIS Gyöngyvér-Éva

MIHÁLY István